Čremoš (potok)

Čremoš je potok na dolnej Orave, v západnej časti okresu Dolný Kubín. Je to ľavostranný prítok Zázrivky, meria 3,1 km a je tokom V. rádu.

Prameň 

Pramení v najvýchodnejšej časti Malej Fatry, v podcelku Krivánska Fatra, na južnom svahu Mrazenice (943,3 m n. m.) v nadmorskej výške cca 875 m n. m.

Opis toku 

Od prameňa tečie najprv západným smerom, zľava priberá prítok zo severného svahu Hrčovej Kečky (1 225,6 m n. m.), následne sa oblúkom stáča na juhozápad a zároveň priberá ľavostranný prítok zo severozápadného svahu Hrčovej kečky. Ďalej priberá krátky pravostranný prítok z juhovýchodného svahu Čremoša a opäť zľava prítok zo západného svahu Hrčovej kečky. Napokon sa stáča opäť západným smerom, z ľavej strany ešte priberá dva krátke prítoky prameniace severne od kóty 1 186,2 m a južne od obce Zázrivá ústi v nadmorskej výške približne 555 m n. m. do Zázrivky.

Potoky na Slovensku
Povodie Oravy
Vodné toky v Krivánskej Fatre
Vodné toky v okrese Dolný Kubín